Noʻmon Ali Xon. Noʻmon Ali Xon asli pokistonlik-amerikalik islomiy maʼruzachi va arab tili oʻqituvchisi boʻlib, Nassau jamoat kollejida arab tili oʻqituvchisi boʻlib ishlagandan soʻng Bayyinah arab va Qurʼon tadqiqotlari institutiga asos solgan. U Iordaniya Qirollik Islom strategik tadqiqotlar markazi tomonidan dunyoning eng nufuzli 500 musulmoni qatoriga kiritilgan. Yoshligi. Noʻmon Xon 1978-yilning 4-mayida Germaniyada pokistonlik oilada tug‘ilgan va maktabgacha taʼlim-yillarini sobiq Sharqiy Berlinda o‘tkazgan. Keyin uning otasi Saudiya Arabistonining Ar-Riyod shahridagi Pokiston elchixonasida ishlagan, Xon u yerda 2-sinfdan 8-sinfgacha Pokiston elchixonasi maktabida tahsil olgan. Noʻmon Xon oʻsmirligida otasi oilasini Nyu-Yorkka koʻchirdi. Noqonuniy xatti-harakatlarda ayblovlar. 2017-yil sentabrida Noʻmon Xon Seksting mojarosida ishtirok etgan va ruhiy zo‘ravonlikda va „ayollarni yashirin nikoh niqobi ostida jinsiy aloqaga kirishganlikda“ ayblangan. Xon oshkor bo‘lgan yozishmalar „kattalar xayrixohligida“ amalga oshgani va u ayollar bilan turmush qurish maqsadida gaplashgani, qolaversa ikki yil avval ajrashganligini aytdi. Imom Mohamed Magid boshchiligidagi olti nafar taniqli musulmon ulamolari va akademiklari ayblovlar bo‘yicha o‘z tekshiruvlarini boshladilar va qo‘shma bayonot eʼlon qilib, Noʻmon Xon „biron bir mo‘minga, hatto Qur’oni Karim haqida taʼlim beruvchiga ham yarashmaydigan xatti-harakatlar qilgan“ deb taʼkidladilar. Noʻmon Xon bayonotning eʼlon qilinishiga toʻsqinlik qilishga uringan. Noʻmon Xonga qarshi gapirgan baʼzi ayollar jiddiy qarshiliklarga duch kelishdi.